
Scots Tung Ongauns for this 
Incomin Winter. 

THE first forgaitherin o the winter 
taen place in the Brunton Ha on 
Monday 2t. Oct., whaur some o wir 
new Yule cairds wis vizzied an 
raxed ower tae maimbers. The 
follaein program wis decidit for the 
first pairt o the new session:- 

Mon. 6t. Nov. - David Purdie 
(kenspeckle poet frae Loanheid) 
giein a readin frae some o his wark 
follaed bi a wee Standart Habbie 
Warkshop. 

Mon. 4t. Dec. - Peter McCulloch 
Snr. (kenspeckle poet frae 
Haddington) giein a readin frae 
some o his wark. 

Mon. 15t. Jan. - Stuart McHardy 
(owthor, poet, story-teller an music 
makar frae Auld Reekie) daein his 
ain thing. 

Mon. 12t. Feb. - Tae be decidit.* 

Mon. 12t. Mairch - Tae be 

decidit.* 


Wir ither new caird for this year is 
A6 size wi A Hertie Yule an a 
Guid New Year on the front. Thon 
greetin is repeatit in Gaelic, Welsh, 
Catalan, Frisian an Basque tae 

celebrate 
the 

European 
Year of the 
Languages 
that sterts 
on New 
Year's day. 
The greetin 
inower 
says Wi a 
Reekin 
Lum an a 
Hoose Fou o cheer, Hae a Hertie 
Yule an a Richt Guid New Year. 
The ither page gies a puckle 
statistics anent thae ither minority 
languages. Thae cairds sells for £4 
the poke o ten wi 60p eikit on for 
P&P 

Cairds can be ordered in pokes o 
ten baith bi e-screive on 
rfairnie@btinternet.coni an bi 

Ph. on 0131 665 5440 or 0131 665 
9351 


This high heid ane haes threapit the 
wey Scots gits neist tae naethin frae 
the Scottish Executive an the 
Scotland Office, in compare wi 
whit's gien tae Gaelic, can be pit 
doon tae the follaein fauts:- 

1. Scots language bodies is 
ower sindert. 

2. Scots language upsteerers 
dinna mak eneuch o a stushie. 

3. Scots language bodies canna 
gar eneuch upsteerers tae 
mairch oot on a plaint. 

4. Scots language bodies dinna 
pit forrit onie detailed an 
costit ploys tae lat the 
government ken exacklie 
whit we want an hou muckle 
it's gaun tae cost. 

5. Scots language bodies niver 
daes oniethin ootside the 
mainstream o eddication. 

It's no for STW tae gaun ower the 
richts an wrangs o sic a consait but, 
the'r aye some water whaur the 
stirkie droons, an aiblins it winna 
dae onie herm for us aw tae hae a 
guid leuk at wirsels an whit we'r 
ettlin tae dae. 











000 


*We’r howpin for ane or twa mair 
speakers for Winter/Ware 2001, 
includin the possibeelitie o haein 
Matthew Fitt alang tae dae a wee 
bit "Creative Writing" warkshop. 

Awbodie's walcome tae onie o wir 
forgaitherins. Ye dinna hae tae be a 
maimber o Scots Tung. Juist come 
alang tae Comatee Rm. C, tap flair 
o the Brunton Ha, Musselburgh. 

-ooo- 


Yule Cairds 2000 

OOR Scots language Yule cairds 
for this incomin Christmas an New 
Year is disappearin like snaw aff a 
dyke. Ae shop haes haed tae be re- 
stockit wi anither 180 cairds efter 
the first week. Snaw ower the 

Ochils is an 
A5 size 
caird wi a 
poem an the 
follaein 
greetin 
inower 
Biddin Ye 
a Hertie 
Yule an a 
Richt Guid 
New Year. 
They cost £6 for a poke o 10 wi 
anither £ 1 eikit on if sent throu the 
post. The'r aye a wee drap o the 
Mound cairds we haed fernyear 
still tae haund. They're A5 size as 
weel an sell for £5 a poke o 10 wi 
£1 eikit on for P&R 


ooo 


Gittin Yer Language Richt 

IN last month’s Scots Tung Wittins 
we speirt maimbers tae seek oot 
Matthew Fitt's "But n Ben A-Go- 
Go" at thair ain local library an, 
gin they didna hae it, tae see if they 
cuid order it in. Weel, ane o wir 
maimbers did juist that in Auld 
Reekie an twa three days efter got a 
phone frae the library an a wifie 
sayin did she ken that thon buik wis 
screivit in Gaelic an wad she no 
prefer an English vairsion. Efter 
wir maimber ettelt tae pint oot the 
buik wis screivit in Scots an the 
war nae Gaelic nor English 
vairsions tae haund, she wis telt 
that the buik supplier wis richt 
definite the buik wis walit unner 
the Scots Gaelic category. It’s oor 
consait that whit she'd been telt wis 
Scots/Gaelic but, coorse the / didna 
mak itsel heard ower the phone. A 
guid apology for the mistak wis 
gien tae wir maimber efter the buik 
kythed an we unnerstaun that the 
suppliers haes been telt aboot the 
fankle an speirt tae tak mair tent wi 
thair wordin frae noo on. 

-ooo- 


Whit are we wantin tae dae 
for the leid? 

FREENDS o the Scots language 
haes lat it be kent aboot a ceevil 
service high heid ane in Edinburgh 
that's gey uphaudin o baith the 
Scots an Gaelic leids. 




Scots Tung WITTINS 

on the wab. 

The Scots Tung Wittins can be vizzied or 
doon-loadit an prentit (noo in HTML fonnat 
forbye) frae the wab-steid o 

The Scots Speikers Curn, Glesca. 

Wab-steid backin 

http://www.mlove.free-online.co.uk/ 

A hard copie o STW is sent free o chairge 
tae aw maimbers o Scots Tung. 

Maimbership subscreivins is £4 peyed ilka 
September. (£5 furth o United Kinrik) 


OOO 


Tae See Wirsels Hou Ithers 
Daes It. 

AN Irish awned hotel, the Celtic 
Royal Hotel in Caernarfon, Wales, 
wis kenspeckle news on the 
Eurolang wabsteid efter it wis 
threapit that the hotel's Irish high 
heid ane haed daured his staff frae 
speakin Welsh afore non Welsh- 
speakin veesitors. A plaint wis 
hauden ootside the hotel ower the 
week-end an the in-gang wis 
picketed bi the raicentlie kythed 
Independent Pairty o Wales 


The Neist Forgaitherin 
Monday 6t. November 
7.30pm tae 9.00pm 
Comatee Rm. C. 
Brunton Ha, Musselburgh. 

that cried on the public tae gie the 
Celtic Royal a dizzie. 

The ootcome wis that the 
management cam oot wi the 
threap the wis nae conter-Welsh 
policy, there haedna been onie an 
there wadna be onie 
discreemination agin Welsh 
speakers in the oncome. The 
convener o the IWP wis gled tae 
hear thon but eikit they wad be 
keepin an ee on things tae mak 
siccar anither plaint wisna wantit. 

O wad some pouer the giftie gie 
us tae uphaud wir ain mither 
tongue in sic a like mainner. 


-ooo- 

Copiericht. 

Copiericht for awthin screivit in this 
wittins blat bides wi R. Fairnie. The 
Scots Tung Wittins can be fotie-copied 
in hail or in pairt athoot leemit o 
nummers an this hauds guid an aw for 
onie pairt o the wittins blat that's 
furthset in onie ither publication. 

- 000 - 


Ulster Scots Again. 

LORD John Laird (or shuid that 
be Laird John Laird?), telt the 
raicent UUP conference that the 
study an leamin o Ulster Scots 
wis set tae kythe as a univairsitie 
subjeck, unner ettles tae forder 
the leid. A new coorse, the maik 
o the Irish Studies Degree, wis 
bein biggit up for univairsitie 
higher level eddication. Ither 
mauchts bein makit tae forder an 
uphaud the language wad include 
pokes o parteeclar learnin graith 


Polis Reports. 

A wee while back in STW 
Nummer 81 we speirt in "A Guid 
Chewin For Polis-wumman" if 
onie o wir maimbers kent whit 
language oor polis uises whan 
screivin up thair reports efter 
contack wi the Scots speakin 
public. Forbye thon, we screivit 
tae the Chief Constable o Lothian 
an Borders Polis anent the same 
concairns (twa times). At the time 
o screivin, we hinna heard a peep 
oot o the Chief Constable but ane 
o wir ain maimbers haes screivit 
the follaein letter: - 

Anent yer screed in Scots Tung 
Wittins, A Guid Chewin for 
Polis-wumman: A mind gittin a 
keek at ane o ma brither's polis 
reports an bein pleased tae see at 
the speech hed been taen doon i 
the oreeginal leid, ie. Glesca 
Scots. 

It's hertenin tae hear this but ye 
canna help wunnerin whit wad 
hae happened if this polisman or 
anither like him haed tae gie 
verbal evidence afore a certain 
kenspeckle shirra in the Shirra 
Coort o Stirling. 

-ooo- 

Proponed Cross Pairty 
Group on the Scots Leid. 

AWBODIE wi an interest i Scots 
is bidden tae Comatee Room Twa 
on Wednesday 22nt November at 
6pm. Sangs, readins, crack, an a 
speak aboot the wey forrit. Maet 
an drink. A whein o bodies 
workin for the leid wull be tae the 
fore, amang them the Scots Leid 
Associe, the Scottish Airts 


Shuir tae be guid for business. If 
ye want tae win tae the herts o 
fowk, ye hiv tae uise the words 
fowk's herts kens best. 
Adverteesin haesna juist cleekit 
on yet tae the fack that screivit 
Scots grips the ee mair nor 
English daes cause it's no whit 
fowk expecks tae see but whan 
they dae, it's juist like meetin up 
wi an auld freend. 

-ooo- 


The Robert Fergusson 
Society. 

THE abuin associe ettles tae 
uphaud an hain the mindin o the 
kenspeckle poet, Robert 
Fergusson (1750 - 1774). Ilka 
year, maimbers ligs a wreath on 
the lair whaur he’s yirdit in the 
Canongate kirkyaird aneath a 
copie o the heidstane pitten up an 
peyed for bi Robert Burns. This is 
follaed bi haudin a supper tae 
mind his life an wark. The 
associe haes pitten oot a wabsteid 
on www.robertfer g usson.com 
whaur they ettle tae gie as monie 
fowk as possible, free inlat tae 
oreeginal prentit texts, poems, 
essays, biographies an that. For 
exemplar, copies o the first an 
anelie edeetion o Fergusson's 
poems, prentit in 1773 an copies 
forbye taen frae Sommers' "Life 
of Fergusson" furthset in 1803. 

It's howped an aw that they micht 
can furthset a new edeetion o aw 
his poems. 

Coorse, aw thae ongauns costs 
siller sae the associe is seekin tae 
big up its maimbership. 
Maimbership subscreivins rins 




for schuils, faurer eddication an 
nicht schuils. 

Wi aboot a hunner thoosan 
speakers o the leid, the British an 
Irish governments peys oot 
aroond £10 a heid tae forder an 
uphaud Ulster Scots. Ye’d a 
thocht the Scottish Executive wad 
hae taen a richt rid face afore noo 
efter "forderin" an "uphaudin" the 
Scots language tae the tune o a 
hail 9p a heid! Ay, they're richt 
hertie whan they lauch but we aw 
ken whit's ahint it aw. Scots 
speakin tax peyers didna come up 
the Clyde in a banannie boat. 

-ooo- 


Fa's a diver loon then? 

KATE Henderson o Pluscarden, 
near tae Elgin, the toun wi thon 
kenspeckle knock, wis seekin oot 
a caird wi thae abuin couthie 
thochts tae send tae a fireend efter 
thair graduation an, no bein able 
tae fin sic a thing, juist gaed 
aheid an makit her ain. Noo she 
furthsets a reenge o burthday, 
Yule, no-weel an annivairsery 
cairds screivit in the Doric 
(Scots). Follaein on firae this, she 
haes juist furthset the first in a 
reenge o wee buikies for bairns, 
screivit in Scots an cried Fa's 
The Feel? Aw aboot a Doric 
speakin quine cried Doris (fit else 
wad she be cried?) an her wee 
dug Chairlie, it haes braw 
illustrations bi hamelt airtist 
Colin Smith an wis offeecially 
lenched in Elgin library on the 
18t. October. 

-ooo- 


Cooncil, the Scottish National 
Deictionar Associe, the Scots 
Language Resource Centre an the 
Association for Scottish Literary 
Studies. Gin ye'd like tae gaun but 
canna, please contack Irene 
McGugan -0131 348 5711. 

The abuin e-screive wis pitten oot 
bi Dave Smith (office o Cathie 
Peattie MSP) an oniebodie 
interestit in gaun daesna need 
onie ither invite. Juist turn up on 
the day. 


ooo 


The Cuddie Brae. 

THE cuddie rins aboot the brae 
an sniggers? Naw, it's no the 
same ane but a split new eat- 
ooterie, cried The Cuddie Brae, 
that's been biggit juist ootside o 
Newcraigha village that ligs 
atween Auld Reekie an the 
Honest Toun. 


-ooo- 

English also spoken. 

MORRISON an Richards, a firm 
o Aiberdeen lawyers haes been 
adverteesin in the Doric (Scots). 

Jaloused tae be the first time onie 
legal firm haes uised Scots in an 
advert, it reads:- 

"Ifye are haein a bit trauchle 
with the legal snorls o hoose or 
fairm deals, aboot yer will, orjist 
wantin a listening lug fin y're nae 
sair suited wi something or 
somebody, gie us a phone or 
come in by. We will speak tae ye 
in yer ain mother tongue if that's 
whit ye want, we hiv the book 
learnin an finger eyn wit tae red 
oot most snorls. 

English also spoken." 


frae ilka Januar It, an costs £10 
(£5 for ful time collegianers). 

Contack can be gotten bi e- 
screive on 

contact@robertfer g usson.com or 
bi post at:- 

The Robert Fergusson 
Society, 

134, St. Stephen Street, 
Edinburgh, 

EH3 5AA. 

-ooo- 


Freends o Robert 
Fergusson. 

ANITHER curn o fowk ettlin tae 
forder an uphaud fowks' 
awaurness an prizin o Robert 
Fergusson is the abuin Freends o 
Robert Fergusson. Thair 
heidmaist ettle is tae ingaither 
siller tae hae a statue o the poet 
pitten up somewhaur in the 
capital an they've proponed tae 
haud a press conference on Friday 
27t October tae braidcast thair 
campaine. Oniebodie intrestit tae 
fin oot mair shuid contack Dave 
Purdie at:- 

12 Mayburn Vale, 

Loanheid, 

Midlothian, 

EH20 9HH. 

or m Ph. 0131 440 1051 
-ooo- 


Makars' Neuk 

Here chapman billies tak their 
stand, 

An shaw their bonny wallies; 
Wow, but they lie fu gleg aff 
hand 

To trick the silly fallows: 

Heh, Sirs! what cairds an tinklers 
come, 





An ne'er-do-weel horse-coupers, 
An spae-wives fenzying to be 
dumb, 

Wi aw siclike landloupers, 

To thrive that day. 


Robert Fergusson (1750-74). 

